Մեր տեղեկություններով, Սուրբ Էջմիածինը մտադիր է ամբողջությամբ անցնել արեւային էներգիայի օգտագործման եւ այլեւս հոսանք չգնել «Հայաստանի էլեկտրական ցանցերից», դեռ հակառակը՝ ինքն է հոսանք վաճառելու այս ՓԲԸ-ին։ Մեր տեղեկություններով, էլեկտրաէներգիայի այն քանակը, որը եկեղեցին արտադրել է, բայց չի սպառել, վաճառվելու է «Ցանցերին»։ Արեւային էլեկտրակայաններից առաքվող էլեկտրական էներգիայի սակագինը Հայաստանում, ըստ էներգետիկայի նախարարության տվյալների, սահմանված է 42.645 դրամ, առանց ԱԱՀ-ի, եւ մինչեւ 1 ՄՎտ հզորության արեւային կայան կառուցելու դեպքում պետությունը երաշխավորում է, որ ՀԷՑ-ն այդ կայանի կողմից արտադրված էլէներգիան 20 տարի այդ սակագնով ամբողջովին պարտավոր է գնել։ Թե ինչ են անելու այս գումարների հետ, հանրությունը վերահսկել չի կարող։ Մնում է հավատալ հոգեւոր հայրերի ազնիվ խոսքին։ Մայր Աթոռ Սբ. Էջմիածնի տեղեկատվական համակարգի տնօրեն Տեր Վահրամ Մելիքյանին մի քանի հարց ուղղեցինք։